
PARLAMENTUL ROMÂNIEI

	  Comisia pentru agricultură, silvicultură, industrie alimentară şi servicii  specifice
	
	                          Bucureşti, 27.10.2009
                         Nr.24/888


 RAPORT  
asupra proiectului de Lege privind aprobarea Ordonanţei de urgenţă a Guvernului nr.73/2009 pentru modificarea art.19 din Ordonanţa Guvernului nr.42/2004 privind organizarea activităţii 
sanitar-veterinare şi pentru siguranţa alimentelor

În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice a fost sesizată spre dezbatere în fond, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.73/2009 pentru modificarea art.19 din Ordonanţa Guvernului nr.42/2004 privind organizarea activităţii sanitar-veterinare şi pentru siguranţa alimentelor, transmis cu adresa nr.PL.x 469 din 5 octombrie 2009 şi înregistrat cu nr.24/826/06.10.2009.
La întocmirea raportului, Comisia a avut în vedere avizul favorabil al Consiliului Legislativ. 
Ordonanţa de urgenţă are ca obiect de reglementare modificarea art. 19 din Ordonanţa Guvernului nr.42/2004 privind organizarea activităţii sanitar-veterinare şi pentru siguranţa alimentelor,  aprobată cu modificări şi completări prin Legea nr. 215/2004, cu modificările şi completările ulterioare, în sensul asigurării activităţii de control oficial al producerii, transportului şi comercializării produselor alimentare, respectiv al trasabilităţii acestora pe întregul lanţ alimentar în conformitate cu cerinţele europene.

Proiectului de Lege privind aprobarea Ordonanţei de urgenţă a Guvernului nr.73/2009 pentru modificarea art.19 din Ordonanţa Guvernului nr.42/2004 privind organizarea activităţii sanitar-veterinare şi pentru siguranţa alimentelor  face parte din categoria legilor ordinare potrivit prevederilor art.73 din Constituţia României, republicată.

La dezbaterea proiectului a participat ca invitat, în conformitate cu prevederile art. 54 şi 55 din Regulamentul Camerei Deputaţilor, republicat, domnul Corneliu Ceică – vicepreşedinte Autoritatea Naţională Sanitară Veterinară şi pentru Siguranţa Alimentelor.
La lucrările Comisiei  au fost prezenţi 25 de deputaţi, din totalul de 26  membri ai comisiei.
Raportul Comisiei  a fost adoptat în unanimitate, în şedinţa din 20 octombrie 2009.

Proiectul de lege a fost adoptat de Senat în şedinţa din 28 septembrie 2009.
Proiectul de lege potrivit art.75 alin.(1) şi (3) din Constituţia României, republicată, şi art.92 alin.(9) pct.1 din Regulamentul Camerei Deputaţilor, republicat, este de competenţa decizională a Camerei Deputaţilor.

În urma dezbaterii, Comisia propune admiterea cu modificări a proiectului de lege. 

I. AMENDAMENTE ADMISE 
În urma dezbaterii, Comisia propune adoptarea proiectului de lege cu următorul amendament: 


	Nr.

crt.
	Text Ordonanţă de urgenţă a 
Guvernului nr.73/2009
	Text Senat
	Text propus de Comisie

(autorul amendamentului)
	Motivarea amendamentelor

	0
	1
	2
	3
	4

	1. 
	
	L E G E 

privind aprobarea Ordonanţei de urgenţă a Guvernului nr.73/2009 pentru modificarea art.19 din Ordonanţa Guvernului nr.42/2004 privind organizarea activităţii sanitar-veterinare şi pentru siguranţa alimentelor


	
	

	2. 
	
	Articol unic – Se aprobă Ordonanţa de urgenţă a Guvernului nr.73 din 17 iunie 2009 pentru modificarea art.19 din Ordonanţa Guvernului nr.42/2009 privind organizarea activităţii sanitar-veterinare şi pentru siguranţa alimentelor, publicată în Monitorul Oficial al României, Partea I, nr.432 din 24 iunie 2009.
	Articol unic – Se aprobă Ordonanţa de urgenţă a Guvernului nr.73 din 17 iunie 2009 pentru modificarea art.19 din Ordonanţa Guvernului nr.42/2009 privind organizarea activităţii sanitar-veterinare şi pentru siguranţa alimentelor, publicată în Monitorul Oficial al României, Partea I, nr.432 din 24 iunie 2009, cu următoarea modificare:
	

	3. 
	ORDONANŢĂ DE URGENŢĂ

pentru modificarea art.19 din Ordonanţa Guvernului nr.42/2004 privind organizarea activităţii sanitar-veterinare şi pentru siguranţa alimentelor


	______________

	Nemodificat 
	

	4. 
	Articolul unic - Articolul 19 din Ordonanţa Guvernului nr.42/2004 privind organizarea activităţii sanitar-veterinare şi pentru siguranţa alimentelor, publicată în Monitorul Oficial al României, Partea I, nr.94 din 31 ianuarie 2004, aprobată cu modificări şi completări prin Legea nr.215/2004, cu modificările şi completările ulterioare, se modifică şi va avea următorul cuprins: 

   „Art.19. - (1) Funcţionarea unităţilor de tăiere a animalelor, de colectare, producere, prelucrare, procesare, depozitare, transport şi valorificare a produselor şi subproduselor de origine animală, stabilite prin ordin al preşedintelui Autorităţii, este permisă numai dacă sunt înregistrate sau autorizate sanitar-veterinar şi sunt supuse controlului oficial, în condiţiile legislaţiei sanitar-veterinare în vigoare.
(2) Funcţionarea unităţilor de colectare, producere, prelucrare, procesare, depozitare, transport şi valorificare a produselor şi subproduselor de origine nonanimală, stabilite prin ordin al preşedintelui Autorităţii, este permisă numai dacă sunt înregistrate sanitar-veterinar şi pentru siguranţa alimentelor şi se supun controlului oficial, în condiţiile legislaţiei sanitar-veterinare şi pentru siguranţa alimentelor în vigoare.
(3) Controlul oficial prevăzut la alin. (1) şi (2), activităţile desfăşurate în laboratoarele sanitar-veterinare şi pentru siguranţa alimentelor, precum şi alte activităţi desfăşurate în condiţiile art.48 alin. (5) se asigură de personal de specialitate angajat în baza unui contract individual de muncă pe perioadă determinată, încheiat, în condiţiile legii, cu direcţiile sanitar-veterinare şi pentru siguranţa alimentelor judeţene, respectiv a municipiului Bucureşti, în baza tarifelor stabilite conform art.48.
(4) Contractele individuale de muncă prevăzute la alin. (3), încheiate pe perioada maximă prevăzută de legislaţia în vigoare, pot fi prelungite ulterior, cu acordul părţilor, atât timp cât există condiţiile care au stat la baza încheierii acestora, în măsura asigurării resurselor financiare prevăzute în acest sens, până la încheierea unor noi contracte individuale de muncă, în urma organizării concursurilor, în condiţiile legii.
(5) Plata personalului prevăzut la alin.(3) se asigură integral din veniturile proprii ale direcţiilor sanitar-veterinare şi pentru siguranţa alimentelor judeţene, respectiv a municipiului Bucureşti, obţinute de către acestea din domeniile specifice în care personalul respectiv îşi desfăşoară activitatea.”

	__________ 
	Partea introductivă - Nemodificată
Alin.(1) – Nemodificat
Alin.(2) – Nemodificat 

Alin.(3) – Nemodificat 

Alin.(4) – Nemodificat 

La articolul unic, alineatul (5) al articolul 19 se modifică şi va avea următorul cuprins:

„(5) Plata personalului prevăzut la alin.(3) se asigură din veniturile proprii ale direcţiilor sanitar-veterinare şi pentru siguranţa alimentelor judeţene, respectiv a municipiului Bucureşti, obţinute de către acestea din domeniile specifice în care personalul respectiv îşi desfăşoară activitatea, şi/sau de la bugetul de stat.”
Deputat PDL Marian Avram
	Pentru a evita intrarea în colaps a acestor activităţi.




II. AMENDAMENTE RESPINSE

În urma dezbaterii, Comisia propune respingerea următorului amendament:


	Nr. crt.
	Text ordonanţă de urgenţă a

Guvernului nr.73/2009
	Text propus de Comisie

(autorul amendamentului)
	Motivarea amendamentelor
	Camera decizională 

	0
	1
	2
	3
	4

	1.
	Art.19. – 

(2) Funcţionarea unităţilor de colectare, producere, prelucrare, procesare, depozitare, transport şi valorificare a produselor şi subproduselor de origine nonanimală, stabilite prin ordin al preşedintelui Autorităţii, este permisă numai dacă sunt înregistrate sanitar-veterinar şi pentru siguranţa alimentelor şi se supun controlului oficial, în condiţiile legislaţiei sanitar-veterinare şi pentru siguranţa alimentelor în vigoare.
	La articolul 19, alineatul 2 se modifică după cum urmează:

(2) Funcţionarea unităţilor de colectare, producere, prelucrare, procesare, depozitare, transport şi valorificare a produselor şi subproduselor de origine nonanimală, stabilite prin ordin al preşedintelui Autorităţii, este permisă numai dacă sunt înregistrate sanitar-veterinar şi pentru siguranţa alimentelor.

Deputat PNL Mihai Banu

Deputat PNL Pavel Horj

Deputat PNL Florin Ţurcanu

Deputat PNL Gabriel Plăieşu


	1.Conform Legii nr.244 din 29 aprilie 2002 Legea

viei şi vinului în sistemul organizării comune a pieţei vitivinicole, republicată în 2007, vinul face parte din categoria produselor nonanimale, fiind denumit prin lege ca produs agroalimentar. Inspecţiile de specialitate sunt organizate la nivelul Ministerului Agriculturii, Pădurilor şi Dezvoltării rurale şi a D.A.D.R. judeţene, prin urmare,  nu mai este necesar un control suplimentar.
2. Textul trebuie să respecte prevederile legislaţiei din UE.


	Camera Deputaţilor 


 Comisia a propus aprobarea proiectului cu 25 voturi pentru,  0 voturi împotrivă şi 0 abţineri.

                   PREŞEDINTE,











  SECRETAR,

 

Prof.univ.dr. Valeriu TABĂRĂ









Vasile MOCANU  

Consilier Anton Păştinaru  

Expert Gabriela Ciurea

